དྲི་མ་མེད་

དྲི་མ་མེད་ཅེས་པ་ནི་ཆོས་ཀྱི་དབྱིངས་དང་དེ་བཞིན་ཉིད་ཀྱི་ངང་དུ་གནས་པས་གློ་བུར་གྱི་དྲི་མ་དང་བྲལ་བ་དང་། འཁོར་གསུམ་ཡོངས་སུ་དག་པ། རང་བཞིན་གྱིས་འོད་གསལ་བའི་ཆ་ནས་ཟབ་མོའི་ཚུལ་ཁྲིམས་དང་ལྡན་པའི་ཡོན་ཏན་ལ་གོ་དགོས།
 ཁྱད་པར། 
"རང་བཞིན་གྱིས་དག་པ་ལ་ཆགས་སོགས་གློ་བུར་གྱི་དྲི་མའང་མེད་པའི་འགོག་བདེན་དང་ཆགས་སོགས་ཀྱི་དྲི་མ་མེད་པར་བྱེད་པའི་ལམ་བདེན་ཏེ་བདེན་གཉིས་ཀྱི་མཚན་ཉིད་ཅན་གྱི་རྟོགས་པའི་ཆོས་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར་དམ་པའི་ཆོས་དཀོན་མཆོག་ནི་རང་བཞིན་གྱིས་ཀུན་ནས་དག་པ་ཡིན་ལ། དེ་ལ་ཆགས་སོགས་ཀྱི་ཉོན་མོངས་པ་ནི་གློ་བུར་བ་ཡིན་པས་དྲི་མ་དང་བྲལ་བ་ཡིན་ནོ། ། ལམ་བདེན་གྱི་ངོ་བོ།
"གང་གིས་ཆགས་པ་དང་བྲལ་བར་བྱེད་པ་ལམ་གྱི་བདེན་པ་དང་། གང་ཆགས་པ་དང་བྲལ་བ་འགོག་པའི་བདེན་པ་སྟེ་དམ་པའི་ཆོས་དཀོན་མཆོག་དྲི་མ་མེད་པ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་པ་ལྟར་ལམ་གྱི་བདེན་པ་དང་འགོག་པའི་བདེན་པ་གཉིས་ཀྱིས་དམ་པའི་ཆོས་ཀྱི་མཚན་ཉིད་བསྟན་ཏེ། དེ་ཉིད་དྲི་མ་མེད་པའི་ཡོན་ཏན་ཡིན་ནོ། །

 མཆོད་པའི་ཡུལ་གྱི་ཁྱད་པར། 
"དེ་བཞིན་གཤེགས་པ་རྣམས་དང་འཕགས་པ་དམ་པ་རྣམས་ཀྱི་ཡིན་པས་དམ་པའི་ཆོས་དཀོན་མཆོག་རང་བཞིན་གྱིས་དག་པ་ལ་གློ་བུར་གྱི་དྲི་མ་མེད་པའི་ཐེག་པ་ཆེན་པོའི་འགོག་པ་དང་། ལམ་གྱི་བདེན་པ་"རྒྱལ་ཚབ་དར་མ་རིན་ཆེན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གསུངས་པ་ལྟར་མཆོད་པའི་ཡུལ་དམ་པའི་ཆོས་ནི་ཐེག་པ་ཆེན་པོའི་འགོག་པ་དང་ལམ་གྱི་བདེན་པ་གཉིས་ཀྱིས་བསྡུས་ཤིང་དྲི་མ་མེད་པའི་ཡོན་ཏན་ལྡན་པ་ཡིན།
བདེན་པ་གཉིས་ཀྱི་ཁྱད་པར།
"དངོས་པོ་དང་དངོས་པོ་མེད་པར་རྟོག་པའི་དྲི་མ་མེད་པ་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས་པ་ལྟར་དངོས་པོ་དང་དངོས་པོ་མེད་པའི་མཐའ་གཉིས་ཀྱི་རྟོག་པ་ཐམས་ཅད་ཀྱི་དྲི་མ་དང་བྲལ་བ་ཡང་དྲི་མ་མེད་པའི་ཆ་ཤས་ཤིག་ཡིན། དེ་ཡང་དབུ་མ་པའི་ལུགས་ཀྱི་སྟོང་ཉིད་ཀྱི་ལྟ་བ་ལ་བརྟེན་ནས་འགྲུབ།
 རང་བཞིན་གྱི་དག་པ། 
"དྲི་མ་མེད་ཅེས་བྱ་བ་ནི་དགེ་བ་གསུམ་གྱིས་འཁོར་གསུམ་དག་པ་དང་། རང་བཞིན་གྱིས་འོད་གསལ་བ་ཡིན་ཏེ། ཐམས་ཅད་དུ་དྲི་མ་ཐམས་ཅད་ཀྱི་གནས་མ་ཡིན་པའི་ཕྱིར་དང་། ཉོན་མོངས་པ་ཞེས་བྱ་བ་ལ་གློ་བུར་བ་ཡིན་པའི་ཕྱིར་དང་། དྲི་མ་ཐམས་ཅད་སྤོང་བ་ལ་མཁས་པའི་ཕྱིར་རོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་གསུངས་པ་ལྟར་དྲི་མ་མེད་པའི་ཡོན་ཏན་ལ་ཁྱད་པར་གསུམ་ཡོད།
དང་པོ། འཁོར་གསུམ་དག་པ།  འཁོར་བ་གསུམ་པོ་ནི་བྱེད་པ་པོ་དང་བྱ་བ་དང་བྱེད་པའི་ཐབས་ཏེ། དེ་གསུམ་སྒྱུ་མ་ལྟ་བུའི་ངང་དུ་ཤེས་པ་ལ་འཁོར་གསུམ་དག་པ་ཞེས་བྱ།
གཉིས་པ། རང་བཞིན་གྱིས་འོད་གསལ་བ།  སེམས་ཀྱི་གཞི་རྩའི་ངོ་བོ་ནི་རང་བཞིན་གྱིས་འོད་གསལ་བ་ཡིན་ཏེ། ཐམས་ཅད་དུ་དྲི་མ་ཐམས་ཅད་ཀྱི་གཞི་མ་ཡིན་པའི་ཕྱིར།
གསུམ་པ། ཉོན་མོངས་པ་གློ་བུར་བ།  ཉོན་མོངས་པ་ཞེས་བྱ་བ་རྣམས་ནི་སེམས་ཀྱི་རང་བཞིན་མ་ཡིན་པར་གློ་བུར་དུ་འབྱུང་བ་ཡིན་ཏེ། དྲི་མ་ཐམས་ཅད་སྤོང་བ་ལ་མཁས་པའི་ཕྱིར།
 མཆོད་པའི་ཚུལ། 
"ལེགས་པར་ཞེས་པ་ནི་མཆོད་པ་ཉིད་ཀྱི་ཁྱད་པར་ཡིན་ཏེ། ལེགས་པར་ཕྱིན་ཅི་མ་ལོག་ལ་ཇི་ལྟ་བ་བཞིན་དུ་གྱུར་པའམ། སེམས་དང་བ་དྲག་པོས་སོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་པ་ལྟར་དྲི་མ་མེད་པའི་དམ་པའི་ཆོས་ལ་མཆོད་པ་འབུལ་སྐབས་ཀྱང་ཕྱིན་ཅི་མ་ལོག་གི་ཤེས་རབ་དང་དང་བ་དྲག་པོའི་སེམས་ཀྱིས་ལེགས་པར་མཆོད་དགོས།
 བསྡུས་དོན། 
དྲི་མ་མེད་ཞེས་པ་ནི་ཆོས་ཀྱི་དབྱིངས་དེ་བཞིན་ཉིད་ཀྱི་ངང་དུ་གནས་པའི་སངས་རྒྱས་དང་བྱང་ཆུབ་སེམས་དཔའི་ཡོན་ཏན། དམ་པའི་ཆོས་ཀྱི་རང་བཞིན་གཞིར་བཞག་ནས་བཤད་པ་ཡིན། དེ་ཡང་རང་བཞིན་གྱིས་དག་པ་ལ་ཉོན་མོངས་པ་ནི་གློ་བུར་བ་ཡིན་པས། ལམ་གྱི་བདེན་པ་དང་འགོག་པའི་བདེན་པ་གཉིས་ཀྱིས་བསྡུས་པའི་དམ་པའི་ཆོས་ཀྱི་ཁྱད་པར་ཡིན། འཁོར་གསུམ་དག་པ་དང་རང་བཞིན་གྱིས་འོད་གསལ་བ། ཉོན་མོངས་པ་གློ་བུར་བ་ཞེས་པའི་ཁྱད་པར་གསུམ་གྱིས་འགྲེལ་བཤད་བྱས། མཆོད་པ་འབུལ་སྐབས་ཀྱང་ཕྱིན་ཅི་མ་ལོག་གི་ཤེས་རབ་དང་དང་བ་དྲག་པོའི་སེམས་ཀྱིས་ལེགས་པར་མཆོད་དགོས།
 ལུང་ཁུངས།